Държавен вестник, бр. 58, 2025 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  58
определения от командира (началника) на 
военното формирование ред.
(2) Дежурният по КПП е подчинен на 
оперативния дежурен (дежурния по военно 
формирование) и на неговия помощник.
(3) Дежурният по КПП е пряк началник 
на помощник-дежурния по КПП.
Чл. 306. Дежурният по КПП е длъжен:
1. да посреща офицерите от висшия коман­
ден състав, командира (началника) на военното 
формирование (старшия на войсковия район) 
и неговите заместници и офицери от други 
военни формирования, като им се представя: 
„Господин (госпожо) генерал-майор, дежурен 
по контролно-пропускателен пункт – сержант 
Иванов (Иванова)“;
2. да проверява пропуските на всички 
лица, които влизат (излизат) в (от) района 
на военното формирование, и ги сверява с 
определените образци, като при необходи­
мост сверява данните с тези от документа за 
самоличност на лицето;
2.1. да пропуска офицерите от висшия ко­
манден състав и лицата, пристигащи за контрол 
и помощ (проверка), заедно с осигуряващия ги 
служебен транспорт, като незабавно докладва 
за тях на оперативния дежурен (дежурния по 
военно формирование);
2.2. да следи за срока на валидност на 
пропуска и за идентичността на снимката с 
личността на приносителя;
2.3. да задържа пропуските на лицата, 
за които има съмнение, че не са издадени 
по определения ред, като уведомява за това 
оперативния дежурен (дежурния по военно 
формирование);
3. да издава еднократен пропуск на военно­
служещи от други военни формирования или 
цивилни лица след разрешение на командира 
(началника) на военното формирование или 
упълномощените от него длъжностни лица, 
да ги пропуска в района на военното фор­
мирование само с придружаващ и да следи 
за връщането на еднократните пропуски; 
пропуските се съхраняват при началника на 
щаба за срок от три месеца;
4. да пропуска излизането на войниците 
(матросите) с оръжие срещу издадена за целта 
служебна бележка; да извършва сверка с обра­
зеца на служебна бележка и личната карта на 
войника (матроса); да отбелязва в книгата за 
сдаване и приемане на дежурството времето 
на излизане и връщане на тези войници (ма­
троси); да докладва на оперативния дежурен 
(дежурния по военно формирование (район), 
когато те не се завърнат в определеното в 
служебната бележка време;
5. да контролира изпълнението на службата 
от неговия помощник;
6. да разрешава излизането на групи (ко­
манди) от военното формирование само с 
назначени старши и снабдени със средства 
за обозначаване на строя (флагове, електри­
чески фенерчета и други); да докладва на 
оперативния дежурен (дежурния по военно 
формирование), когато те не се завърнат в 
определеното време;
7. да контролира редовността на пътните 
листове на ППС, а на превозните средства 
за хранителни продукти – и санитарните 
паспорти, както и разрешението, вида и ко­
личеството на превозваното (пренасяното) 
имущество и материали;
8. да контролира спазването на реда и 
чистотата в района на КПП.
Чл. 307. В дежурната стая на разположение 
на дежурния по КПП трябва да има:
1. правила за задълженията на дежурния 
по КПП и на неговия помощник;
2. правила за действията при привеждане 
в по-висока бойна готовност и сбор;
3. правила за мерките за пожарна безо­
пасност;
4. разпределение на времето;
5. книга за планове;
6. книга за приемане и сдаване на дежур­
ството (приложение № 21);
7. списък на длъжностните лица, които 
имат право да разрешават влизането на лица и 
техника в района на военното формирование, 
както и внасянето (изнасянето) на имущество;
8. образец на документ за командировка;
9. образец на служебна бележка, удостове­
ряваща правото на военнослужещите да носят 
служебно оръжие извън района на военното 
формирование;
10. книга за отчитане издаването на едно­
кратни пропуски по образец;
11. образци на пропуски;
12. образци на пътни листове и санитарни 
паспорти;
13. табло с правилата за носене на опре­
деленото униформено облекло;
14. часовник;
15. термометър;
16. телефонен указател;
17. Устав за войсковата служба на въоръ­
жените сили на Република България.
Раздел VII
Помощник-дежурен по контролно-пропуска­
телен пункт
Чл. 308. (1) Помощник-дежурният по КПП 
отговаря за пропускането на влизащите (из­
лизащите) лица (от) района на военното фор­
мирование, както и за изнасянето (внасянето) 
на имущество по определения от командира 
(началника) на военното формирование ред.
(2) Помощник-дежурният по КПП е под­
чинен на дежурния по КПП и изпълнява 
дадените от него разпореждания.
(3) При отсъствие на дежурния от КПП 
помощник-дежурният по КПП изпълнява 
неговите задължения.